‏ב' חשוון תשע"ח
‏11 אוקטובר 2018
לכבוד


שלום רב,



הנדון: בקשה לקבלת מידע מכוח חוק חופש המידע, תשנ"ח 1998 – 
טבלת מכרזים – שם זוכה וסכום הזכייה
סימוכין: פנייתך מיום 14/8/18
ביום 14 באוגוסט 2018, פנית למשרדנו וביקשת לקבל מידע אודות 12  מכרזים.
ביחס למכרזים לגביהם ביקשת מידע, ציינת כי המידע המבוקש הוא שם החברה הזוכה וסכום הזכייה.
משרדנו – הכלכלה והתעשייה, חילק את התייחסותו ל – 2 חלקים:
1. מכרזים לגביהם טרם הסתיים ההליך המכרזי, או לחילופין – לא נבחרו זוכים במכרז.
2. מכרזים שהסתיימו ולגביהם נבחרו זוכים.
ראשית, ולגבי סע' א' כמוזכר לעיל, ממידע שהעבירה היחידה המקצועית הרלוונטית, קרי היחידה להתקשרויות, תמיכות ומכרזים, (להלן: היחידה המקצועית"), עולה כי מתוך 12 המכרזים, 5 טרם הסתיימו או לא נבחרו במסגרתם זוכים.
שנית, ולגבי סע' ב' כמצוין לעיל, כמתחייב מסע' 13 לחוק חופש המידע – תשנ"ח, 1998, פנה המשרד לצדדים השלישיים הרלוונטיים ל 7 המכרזים הנותרים.
לאחר קבלת התייחסויותיהן של החברות הללו – אלו נבחנו, הן בהיבטים המקצועיים והן במישור המשפטי. 
עם קבלת חוות הדעת המשפטית, הריני להביא לידיעתך את החלטת המשרד.
ביחס ל 6 מ – 7 המכרזים, הוחלט למסור את המידע כפי שהועבר על ידי היחידה המקצועית, כדלקמן:

משרד הכלכלה והתעשייה
בניין ג'נרי, רחוב בנק ישראל 5, קריית הממשלה, ת"ד 3166, ירושלים 9103101



	
	מס מכרז
	נושא המכרז
	החברה הזוכה 
(או החברות הזוכות)
	סכום הזכייה

	1
	23/17
	שרותי ניהול עבודות תכנון ופיתוח תשתיות ציבוריות באזורי תעשייה
	אזור א' צפון  חברת גדיש 

אזור ב' דרום - חברת דנה הנדסה בע"מ – 

	אחוז עמלת ניהול פרויקטים בשלב התכנון - 6% 
אחוז עמלת ניהול פרויקטים בשלב הפיתוח והשיווק - 2.75%.
אחוז עמלת ניהול פרויקטים בשלב התכנון - 2.75% 
אחוז עמלת ניהול פרויקטים בשלב הפיתוח והשיווק - 2.75%


	2
	33/17
	מתן שירותי אבטחה למשרד הכלכלה והתעשייה.
	חברת טי.אנד.אם סער בטיחות

	מאבטח + אחמ"ש +מאבטח א': תוספת לשעת עבודה - 16.17 לא כולל מע"מ.
מנהל משימה +מנהל פרויקטים: תוספת לחודש עבודה 10,072, לא כולל מע"מ.


	3
	25/17
	שירותי ביקורת חשבונאית ובדיקות מיוחדות עבור החשבות ויחידות המשרד - חטיבה א'


	בן דוד שלוי קופ ושות' - חטיבה א' 
	180 ₪ לא כולל מע"מ לשעת עבודה.






	
	מס מכרז
	נושא המכרז
	החברה הזוכה
(או החברות הזוכות)
	סכום הזכייה

	7
	28/17
	אבחון וגיוס עובדים לנספחויות המסחריות בחו"ל
	חברת אדם מילוא בע"מ

	אספקת מבחן ממוחשב והפקת דוח אינטגרטיבי לכל מועמד - 130 ₪, לא כולל מע"מ עבור כל מבחן ודוח. העברת הדרכה או סדנא אחת עד כ- 4 שעות - 1,400 ₪ לא כולל מע"מ, עבור כל הדרכה/סדנא אחת.
עבור שעת ייעוץ בתחום אבחון וגיוס עובדים לנספחויות המסחריות בחו"ל,  הנחה בשיעור של 15% על התעריפים הקבועים בהוראת תעריפי התקשרות עם נותני שירותים חיצוניים, המתפרסם על-ידי החשב הכללי במשרד האוצר, כפי תוקפם מעת לעת.

	10
	18/17
	שירותי העברה של ציוד וריהוט מעבדות
	טימנט בע"מ
	65,000 ₪ כולל מע"מ

	11
	32/17
	קבלת שירותי ניו מדיה עבור משרד הכלכלה והתעשייה
	חברת בן חורין אלכסנדרוביץ אסטרטגיה ותקשורת בע"מ
	גובה הצעת המחיר לשעה הינה  116 ₪ כולל מע"מ.                 






ביחס למכרז – 4, הוחלט למסור מידע חלקי, כדלקמן:
	
	מס מכרז
	נושא המכרז
	החברה הזוכה (או החברות הזוכות)
	סכום הזכייה

	4
	24/17
	מכירת עד 233.057 טון תה גולמי ממשלתי
	תה ויסוצקי

	



בהקשר דנן, הרי שעם קבלת התייחסות החברה הזוכה - נבחנה עמדתה במישור המשפטי ונמצא כי יש ממש בטענה לפיה המידע המבוקש הוא בבחינת סוד מסחרי, כאמור בסע' 9 (ב) (6):
"מידע שהוא סוד מסחרי או סוד מקצועי או שהוא בעל ערך כלכלי, שפרסומו עלול לפגוע פגיעה ממשית בערכו, וכן מידע הנוגע לעניינים מסחריים או מקצועיים הקשורים לעסקיו של אדם, שגילויו עלול לפגוע פגיעה ממשית באינטרס מקצועי, מסחרי או כלכלי;" 
זאת ועוד, סע' 5 בחוק עוולות מסחריות, תשנ"ט-1999, מגדיר: 
"סוד מסחרי", "סוד" - מידע עסקי, מכל סוג, שאינו נחלת הרבים ושאינו ניתן לגילוי כדין בנקל על ידי אחרים, אשר סודיותו מקנה לבעליו יתרון עסקי על פני מתחריו, ובלבד שבעליו נוקט אמצעים סבירים לשמור על סודיותו; 
הנה כי כן, עולה כי סכום הזכייה במקרה דנן, הינו סוד מסחרי או סוד מקצועי שפרסומו עלול לפגוע ממשית בערכו, כמו גם באינטרס הכלכלי של החברה ובכך מקים חשש לפגיעה באינטרס מוגן.
יחד עם זאת, משרדנו ביקש לבחון את האינטרסים השונים ולאזן ביניהם: 
משנמצא כי האינטרס המוגן חוסה תחת סעיף 9 לחוק, וככל שנבחנו כלל האיזונים כאמור לעיל, נבדקו אפשרויות המסירה המנויות בסעיף 11 לחוק, קרי מסירת המידע המבוקש - בחלקו או בתנאים.
בסיום הבדיקה, החליט משרדנו כי יימסר שם החברה הזוכה: תה ויסוצקי, כשאת הפרט השני, קרי סכום הזכייה, החליט המשרד שלא למסור, בהיותו חוסה תחת סייג "סוד מסחרי", כמוזכר לעיל.

להלן ההסבר להחלטת המשרד:
המחיר לטון תה גולמי אותו רוכשת ויסוצקי הוא בגדר סוד מסחרי רגיש ביותר עבור ויסוצקי. מדובר במידע בעל ערך כלכלי רב – הן עבור מתחריה של ויסוצקי, יצרנים מקומיים ויבואנים כאחד,  ספקיה (אשר יכולים לעשות שימוש במידע לצורך מיקוח מול ויסוצקי(, לקוחותיה ואף גורמים אחרים בשוק. כמו כן, למותר לציין כי יש במידע אודות הסכומים בהם רכשה ויסוצקי תה גולמי במסגרת המכרז, כדי להשליך גם על הסכומים אותם נוהגת ויסוצקי לשלם עבור תה גולמי מספקיה, שכן מדובר במחיר אשר משקף את המחיר האלטרנטיבי העומד בפני ויסוצקי לרכישת תה גולמי. 
זאת ועוד, בעניין רע"א 3585/01 פז חברת נפט בע"מ נ' שלמה ביטון, נקבע כי המחירים בהם מוכרת פז דלקים מסוגים שונים לתחנות הדלק הפועלות תחת המותג שלה מהווים סוד מסחרי מובהק. בדומה לעניינו, המדובר בחומר גלם המהווה תשומה עיקרית של ויסוצקי, חומר גלם המשמש לייצור חלק נכבד של מוצריה ועל כן מדובר במידע אשר נמצא בלב ליבת ההגדרה של המונח "סוד מסחרי", כמשמעו בחוק עוולות מסחריות, התשנ"ט 1998 ובחוק חופש המידע, התשנ"ח-1998.
ודוק, ההגנה הקבועה בחוק חופש המידע מכוח סעיף 9 (ב) (6), מתפרשת הרבה מעבר להגדרת המונח "סוד מסחרי: "בית המשפט העליון קבע בעניין שידורי קשת 2 כי סעיף 9 (ב) (6) נוקט בלשון רחבה, וחלה, בנוסף על "סוד מסחרי", גם על "סוד מקצועי" ו-"מידע בעל ערך כלכלי". 
גם בעניין התנועה לחופש המידע נ' רשות ההגבלים  הבהיר בית המשפט העליון כי הסיפא של סעיף 9 (ב) (6) מרחיבה את תחולת החריג אף לאינטרסים כלכליים החורגים מהגדרת "סוד מסחרי": לאור התייחסות סעיף 9 (ב) (6) לחוק גם לאינטרסים כלכליים החורגים מהגדרה זו (הגדרת "סוד מסחרי"), אף פרשנות מצמצמת למונח "סוד מסחרי" לא תגרע מהגנתו הרחבה של הסעיף על צדדים שלישיים, שיש שמפרשים אותה כחלה אף על ציפייה של אדם הנוגעת לעסקיו (סגל, בעמ' 210). 
כך, בענייננו, המידע המבוקש נוגע לעניינים מסחריים שאפשר שגילויים יפגע באינטרס מקצועי של חברה ומשכך, חוסה הוא תחת סעיף 9 (ב) (6).

ככל שיידרש מידע בנושאים הרלוונטיים לתחומי אחריותו של משרד הכלכלה והתעשייה, אשמח להיות לך לעזר גם בעתיד.


בברכה
יוסי זולפן,

  הממונה על חוק חופש המידע
   משרד הכלכלה והתעשייה

העתק: 	עו"ד אמל כולאב, הלשכה המשפטית

